# ஆன் ஹாத்வே (நடிகை)

## தொடக்ககால வாழ்க்கை மற்றும் பின்னணி

"ஆன்னி" என்ற ஆன் ஜாக்குலின் ஹாத்வே, நவம்பர் 12,1982 அன்று நியூயார்க் நகரத்தின் புரூக்ளின் பெருநகரத்தில் பிறந்தார். அவரது தந்தை ஜெரால்ட் ஒரு தொழிலாளரும் வழக்குரைஞரும் ஆவார். அவரது தாயார் கேட் (நீ மெக்காலி) ஒரு முன்னாள் நடிகையாக இருந்தார். ஹாத்வேயின் தாய்வழி தாத்தா பிலடெல்பியா வானொலி ஆளுமை ஜோ மெக்காலி ஆவார். *தி டெய்லி டெலிகிராப்* கூற்றுப்படி, ஷேக்ஸ்பியரின் மனைவி நினைவாக இவருக்கு இப்பெயரிடப்பட்டது. அவருக்கு மைக்கேல் என்ற மூத்த சகோதரரும், தாமஸ் என்ற இளைய சகோதரரும் உள்ளனர். ஹாத்வேக்கு ஆறு வயதாக இருந்தபோது, குடும்பம் நியூ ஜெர்சியில் உள்ள மில்பர்னுக்கு குடிபெயர்ந்தது, அங்கு அவர் வளர்ந்தார்.  
எட்டாவது வயதில், நடிகையான தனது தாயாரின் முதல் நாட்கத்திற்கான தேசிய சுற்றுப்பயணத்தின் பொழுது ,லெஸ் மிஸிரபிள்ஸில் என்ற நாடகத்தில் பான்டைனாக தனது தாயார் நடிப்பதை ஹாத்வே பார்த்தார் அவர் உடனடியாக மேடையால் ஈர்க்கப்பட்டார், ஆனால் அவரது பெற்றோர் அவரை நடிப்புத் தொழிலைத் தொடர அனுமதிக்கவில்லை. இதன் பின்னர் இவரது தாயார், கேட் ஹாத்வே ஆன் ஹாத் வேவையும் அவரது சகோதரர்களையும் வளர்ப்பதற்காக நடிப்பை விட்டு வெளியேறினார். ஹாத்வே ரோமன் கத்தோலிக்கராக வளர்க்கப்பட்டார். அது "உண்மையில் வலுவான விழுமியங்கள்" கொண்டது என்று ஆன் ஹாத்தவே கருதுகிறார். மேலும் அவரது குழந்தை பருவத்தில் ஒரு கன்னியாஸ்திரியாக இருக்க விரும்பினார், ஆனால் நடிப்பு எப்போதும் அவருக்கு அதிக முன்னுரிமையாக இருந்தது. தனது அண்ணன் ஓரினச்சேர்க்கையாளர் என்பதை அறிந்த பிறகு, கத்தோலிக்க திருச்சபையுடனான அவரது உறவு பதினைந்து வயதில் மாறியது. 2009 ஆம் ஆண்டில், ஹாத்வே தனது மத நம்பிக்கைகளை "முன்னேற்றத்ற்கான ஒரு பணி" என்று விவரித்தார். பின்னர் மில்பர்ன் உயர்நிலைப் பள்ளியில் பட்டம் பெற்றார். கால்பந்து விளையாட்டில் ஆர்வமுடன் விளையாடியதோடு, *ஒன்ஸ் அபான் எ மேட்ரெஸ்* உட்பட சில நாடகங்களில் பங்கேற்றார். பின்னர், நியூ ஜெர்சியின் பேப்பர் மில் பிளேஹவுஸ் நிறுவனத்தின் *ஜேன் ஐர்,* *ஜிகி* ஆகிய நாடகங்களில் தோன்றினார். 1993 ஆம் ஆண்டில் அமெரிக்க நாடகக்கலை அகாடமியில் பயின்ற அவர், பாரோ குரூப் தியேட்டர் நிறுவனத்தின் நடிப்புத் திட்டத்தில் அனுமதிக்கப்பட்ட முதல் இளைஞர் ஆவார்.  
நியூயார்க் பல்கலைக்கழகத்தின் தனித்துவப்படுத்தப்பட்ட கல்விக்கான கல்லட்டின் கல்லூரி செல்வதற்கு முன்பு, நியூயார்க்கின் பௌகீப்சியில் உள்ள வாசர் கல்லூரியில் ஆங்கிலப் பாடமும் அரசறிவியல் பாடமும் படித்தார்.  
1998 மற்றும் 1999 க்கு இடையில், ஹாத்தவே கார்னேகி அரங்கத்தின் ஆல்-ஈஸ்டர்ன் யு. எஸ்.உயர்நிலைப்பள்ளியின் பாடகர் குழுவில் சிறந்து விளங்கும் மாணவர்களால் உருவாக்கப்பட்ட ஒரு சிறப்புப் பாடகர் குழுவினருடனும், நியூ ஜெர்சியின் வெஸ்ட் ஆரஞ்சில் உள்ள செட்டன் ஹால் ப்ரிபரேட்டரி பள்ளியில் நாடகங்களிலும் சோப்ரேனோ என்ற இசையைப் பாடினார். அவரது திரைப்பட வாழ்க்கையின் தொடக்கத்தில் அவரது தோற்றமும் நடிப்பு பாணியும் ஆட்ரி ஹெப்பர்ன், *ஜூடி கார்லண்டு ஆகியோருடன்* ஒப்பிடப்படது. ஜூடி கார்லன்டினை ஹாத்தவே தனக்கு பிடித்த நடிகைகளில் ஒருவராக மேற்கோள் காட்டுகிறார். கார்னகி ஹாலில் தனது நிகழ்வை வழங்கிய மூன்று நாட்களுக்குப் பிறகு, ஃபாக்ஸ் தொலைக்காட்சியின் குறுந்தொடரான *கெட் ரியல்* இல் நடித்தார். அவர் ஜான் டென்னி, டெப்ரா ஃபாரண்டினோ மற்றும் ஜெஸ்ஸி ஐசன்பெர்க் ஆகியோருடன் பதின்ம வயதான மேகன் கிரீனாக நடித்தார். தொடக்ககாலத்தில் இவர் பல வெற்றிகளை அடைந்தபோதும் மனச்சோர்வு மற்றும் மனப்பதற்றத்தால் அவதிப்பட்டார். இருப்பினும் 2008 ஆம் ஆண்டில் அவர் அப்பிரச்சனையிலிருந்து வெளிவந்ததாகக் கூறினார். தனது முதல் அறிமுகத் திரைப்படமான தி பிரின்சஸ் டைரீஸ் (2001) படப்பிடிப்புக்காக தனது முதல் கல்லூரி ப்படிப்பைத் தவறவிட்டார்.